JURBARKO RAJONO SAVIVALDYBĖS TARYBA

SPRENDIMAS

DĖL JURBARKO RAJONO SAVIVALDYBĖS TARYBOS 2008 M. VASARIO 28 D. SPRENDIMO NR. T2-44 „DĖL TRIUKŠMO PREVENCIJOS JURBARKO RAJONO SAVIVALDYBĖS VIEŠOSIOSE VIETOSE TAISYKLIŲ PATVIRTINIMO“ PAKEITIMO

2015 m. kovo 26 d. Nr. T2-51

Jurbarkas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 35 punktu, 18 straipsnio 1 dalimi, Lietuvos Respublikos triukšmo valdymo įstatymo 13 straipsnio 1 dalies 2 punktu, Lietuvos higienos norma HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, patvirtinta Lietuvos Respublikos sveikatos apsaugos ministro 2011 m. birželio 13 d. įsakymu Nr. V-604 „Dėl Lietuvos higienos normos HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“ patvirtinimo“, Jurbarko rajono savivaldybės taryba nusprendžia:

Pakeisti Triukšmo prevencijos Jurbarko rajono savivaldybės viešosiose vietose taisykles, patvirtintas Jurbarko rajono savivaldybės tarybos 2008 m. vasario 28 d. sprendimu Nr. T2-44 „Dėl triukšmo prevencijos Jurbarko rajono savivaldybės viešosiose vietose taisyklių patvirtinimo“:

1. Taisyklių 5 punktą išdėstyti taip:

„5. Viešosiose vietose organizuojamuose muzikiniuose, informaciniuose, reklaminiuose ir kituose renginiuose taikomos Lietuvos higienos normos HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, patvirtintos Lietuvos Respublikos sveikatos apsaugos ministro 2011 m. birželio 13 d. įsakymu Nr. V-604 „Dėl Lietuvos higienos normos 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“ patvirtinimo“ (toliau – higienos norma HN 33:2011) nuostatos.“

2. Taisyklių 6 punktą išdėstyti taip:

„6. Savivaldybės viešosiose vietose organizuojamų muzikinių ir masinių renginių trukmė nustatyta Jurbarko rajono savivaldybės tarybos patvirtintame Renginių organizavimo Jurbarko rajono savivaldybės viešosiose vietose tvarkos apraše.“

3. Pripažinti netekusiu galios Taisyklių 11 punktą.

4. Taisyklių 12 punktą išdėstyti taip:

„12.Triukšmo prevencijos zonose ūkio subjektams draudžiama planuoti ir vykdyti ūkinę veiklą, kuriai naudojami nauji triukšmo šaltiniai, kol bus gautas leidimas – higienos pasas, kurį išduoda Visuomenės sveikatos centras.“

5. Taisyklių 13 punktą išdėstyti taip:

„13.Triukšmo šaltinių valdytojai privalo laikytis šių Taisyklių ir higienos normos HN 33:2011 nuostatų, užtikrinti, kad naudojamų įrenginių triukšmo lygis neviršytų triukšmo ribinių dydžių, nustatytų vietovei, kurioje naudojami triukšmo šaltiniai.“

Savivaldybės meras	Ričardas Juška